کرمانشاه ویلایتینین طبی اکسپرتیزا ایدارهسینین (پزشک قانونی) ریسی آرتین کمالی اؤلنلرین سایینین ۳۲۸-ا چاتدیغینی بیلدیریب.
آخار. آذ خبر وئریر کی، دونیاسینی دییشهنلرین شهرلر اوزره ایستاتیستیکاسی دا آچیقلانیب.
کرمانشاهدا - ۱۰ نفر
سرپل زهابدا - ۲۳۶ نفر
ایسلام آباددا - ۲۲
ثلاث باباجاندا - ۱۵
کرندغربده - ۱۴
قصر شیرینده - ۲۸
جوانروددا - ۳ نفر
بؤلگهده داغینتیلار آلتیندا قالانلاری خلاص ائتمک مقصدی ایله دیگر ویلایتلردن قوهلر و تکنیکالار گتیریلیب. اردبیل، شرقی و غربی آذربایجان، زنجان و همدان ویلایتلریندن ده بؤلگهیه چوخ سایدا خیلاص ائدیجی قوه و تجهیزاتلار گؤندریلیب.
قید ائدک کی، اؤتن گون عراق-ایران سرحدینده ۷،۲ بال گوجونده اولان زلزهله بؤیوک داغینتیلارا و تلفاتا سبب اولوب. کیرمانشاه ولایتینده ۳ گونلوک ماتم اعلان ائدیلیب.
***
آرتین کمالی اؤلنلرین سایینین ۳۷۲-ه چاتدیغینی بیلدیریب. یارالیلارین سایی ایسه ۶۰۰۰ نفری کئچیب.
اونون سؤزلرینه گؤره، سحر ساعتلاریندان ۳ طیاره ایله آغیر یارالیلار تهرانا داشینیر.
azb_Arab azb_Arab pes_Arab azb_Arab azb_Arab azb_Arab pbt_Arab prs_Arab pes_Arab azb_Arab azb_Arab unk azb_Arab azb_Arab